

**Toivolanrannan yhtenäiskoulu**

**Valintaopas 4.- 6. luokille**

Lukuvuosi 2024 – 2025

**TOIVOLANRANNAN YHTENÄISKOULUN VALINNAISAINEET**

**4., 5. JA 6. KOULUVUOTTA VARTEN**

**Valinnaisainekurssien toteutus**

Tulevilla 4., 5. ja 6. luokan oppilailla on 1 vvt valinnaista ainetta, jonka oppilas saa itse valita. Valinnaisaineiden kurssikuvaukset löytyvät sivulta 3 ja 4. Ryhmät muodostetaan oppilaiden valintojen mukaan ja tällöin niissä voi olla eri-ikäisiä oppilaita luokilta 4, 5 ja 6. Kurssin suoritus arvioidaan asteikolla *hyväksytty / hylätty*. Hyväksytty suoritus tarkoittaa sitä, että oppilas osallistuu opetukseen ja suorittaa kurssilla annetut tehtävät.

**Valinnaisainekurssien valinta**

Valinnaisaineen valinnan tekevät 3., 4. ja 5. luokan oppilaat, jotka ovat seuraavan lukuvuoden 4.-, 5.- ja 6.-luokkalaisia. Valinta tapahtuu erillisellä valintalomakkeella (s. 5), johon rastitetaan neljä valinnaisainetta, joita oppilas olisi halukas opiskelemaan. Oppilas voi tulla valituksi vain kerran kuhunkin valinnaisaineeseen vuosiluokkien 4.-6. aikana. Oppilaan kannattaa siis vaihtaa valintoja lukuvuosittain. Oppilaan valinnoista toteutuu yhden lukuvuoden aikana kaksi valinnaisaineryhmää, joista toista hän opiskelee syyslukukaudella ja toista kevätlukukaudella. Kaikkia oppilaan valintoja ei aina pystytä toteuttamaan (ryhmäkokorajoitukset tms. syyt), joten tästä syystä oppilas valitsee lukuvuosittain neljä sitovaa vaihtoehtoa. Valintalomakkeeseen tulee sekä oppilaan että huoltajan allekirjoitus.

|  |  |  |
| --- | --- | --- |
|  | **Kurssin nimi** | **Kurssin kuvaus** |
| 1 | Pikkupurtavaa ja kodinhoitoa | Luodaan perustaa monipuoliselle kotitaloudelliselle osaamiselle ja ajattelun kehittymiselle. Tavoitteena on turvallinen, rauhallinen ja hygieeninen työskentely. Tutustuminen perusruoka-aineisiin ja työskentelytapoihin. Arjen ja asumisen taidot sekä kodinhoito. |
| 2 | Bujoilu | Oman luovuuden löytäminen kädentaidoissa ja erilaisessa askartelussa. Tutustutaan Bullet journalin tekemiseen eli valmistetaan oma vihkokalenteri. Kalenteri koristellaan ja tehdään erilaisia listoja, jotka auttavat omassa ajankäytön suunnittelussa. Harjoitellaan kaunokirjoitusta. |
| 3 | Näytelmäkerho | Oppilas oppii ilmaisemaan itseään ja pääsee seuraamaan näytelmän valmistumisprosessia. Draamaleikkejä ja muita ilmaisuharjoituksia. Valmistetaan ohjelma koulun juhlaan. |
| 4 | Liikunta | Liikuntataitojen vahvistaminen ja monipuolistaminen. Liikuntaleikit ja -pelit sekä ulkona että salissa. Erilaiset palloilulajit, kuntojumppaa ja venyttelyä. |
| 5 | Hyvä fiilis | Tutustutaan omaan itseen ja mietitään, mitkä asiat saavat minulle hyvän fiiliksen! Tehdään oma unelmakartta, mietitään omia vahvuuksia, pyritään kasvattamaan itsetuntoa sekä ammennetaan voimaa luonnosta ja musiikin kuuntelusta. |
| 6 | Kuvataide | Tavoitteena on kädentaitojen vahvistaminen ja tekemisen ilo. Kokeillaan rohkeasti erilaisia tekniikoita ja ilmaistaan itseä niiden avulla. Tehdään erilaisia töitä käyttämällä kuvataiteen eri tekniikoita ryhmän toiveiden mukaan. Esimerkiksi piirretään, maalataan, askarrellaan ja tehdään sarjakuva. |
| 7 | Kirjaklubi | Tavoitteena on innostaa kirjojen ja lukemisen maailmaan.  Tutustutaan erilaisiin kirjoihin ja luetaan kirjoja lukupiirissä. |
| 8 | Aineita ja ilmiöitä | Tutustutaan arjessa esiintyviin kemiallisiin reaktioihin pieniä kokeita tehden. Kokeiden yhteydessä tutustutaan ruoka-aineisiin ja hygieniaan. |
| 9 | Musisointipaja | Tavoitteena on innostaa oppilas musiikin maailmaan oman tekemisen kautta. Tehdään itse musiikkia, esim. Garage Band-ohjelman avulla. Valmistetaan ohjelmaa koulun juhlaan. |
| 10 | Scratch-klubi | Opitaan koodauksen käsitteitä ja alkeita. Tehdään pieniä ohjelmia ja koodinpätkiä Scratch-ohjelmointiympäristössä. |
| 11 | Käsityö, pehmeät materiaalit | Tehdään käsitöitä eri tekniikoin. Opetellaan myös tuunaamaan omia vaatteita/laukkuja ym. Käytetään erilaisia käsityötekniikoita. Luodaan uutta ja uudistetaan vanhaa! |
| 12 | Kaunokirjoitus | Opetellaan ja harjoitellaan kaunokirjoitusta. |
| 13 | Tehdään hyvää | Tavoitteena on tutustuttaa oppilaat yrittäjämäisen toimintatavan periaatteisiin tutustumalla erilaisiin vapaaehtoistyön muotoihin. Suunnitellaan ja tehdään erilaisia hyväntekeväisyystempauksia yhdessä paikallisten toimijoiden kanssa. Esim. Koivukaaren asukkaiden piristystä. |
| 14 | Pulmakulma | Tavoitteena on syventää ongelmanratkaisutaitoja. Ratkotaan matemaattisia pulmatehtäviä. |
| 15 | Digitaidot | Syvennetään oppilaiden digitaitoja. Kurssilla voidaan opetella mm. boksin monipuolista käyttöä (Word, PowerPoint), tiedonhakua, medialukutaitoa, kuvankäsittelyä, näppistaitoja ja nettietikettiä. |
| 16 | Arjen ensiaputaidot | Opetellaan arjen ensiaputaitoja. |

**VALINTALOMAKE**

**4.-6.-luokkalaisen valinnaisaineet**

Sukunimi: \_\_\_\_\_\_\_\_\_\_\_\_\_\_\_\_\_\_\_\_\_Etunimi: \_\_\_\_\_\_\_\_\_\_\_\_\_\_\_\_\_\_\_\_\_\_ Luokka: \_\_\_\_\_\_\_\_

*Merkitse suosituimmuusjärjestykseen numeroilla 1, 2, 3 ja 4 neljä (4) valintaasi, joita olisit kiinnostunut opiskelemaan.*

*Tehdyt valinnat ovat sitovia, joten mieti valintasi tarkkaan.*

***Älä valitse sellaisia valinnaisaineita, joissa olet jo ollut.***

|  |  |  |
| --- | --- | --- |
|  | **Valinnaisainekurssi** | **Valintajärjestys**  **1, 2, 3 ja 4** |
| 1 | Pikkupurtavaa ja kodinhoitoa |  |
| 2 | Bujoilu |  |
| 3 | Näytelmäkerho |  |
| 4 | Liikunta |  |
| 5 | Hyvä fiilis |  |
| 6 | Kuvataide |  |
| 7 | Kirjaklubi |  |
| 8 | Aineita ja ilmiöitä |  |
| 9 | Musisointipaja |  |
| 10 | Scratch-klubi |  |
| 11 | Käsityö, pehmeät materiaalit |  |
| 12 | Kaunokirjoitus |  |
| 13 | Tehdään hyvää |  |
| 14 | Pulmakulma |  |
| 15 | Digitaidot |  |
| 16 | Arjen ensiaputaidot |  |

**Palauta lomake täytettynä ja allekirjoitettuna viimeistään 20.3.2024 luokanopettajallesi!**

Seinäjoella\_\_\_.\_\_\_\_2024

Oppilaan allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_